
Iepirkums tiek veikts Eiropas Savienības Atveseļošanas un noturības mehānisma plāna 3.1.2.r. “Sociālo un nodarbinātības pakalpojumu pieejamība minimālo ienākumu reformas atbalstam" 3.1.2.1.i. investīcijas "Publisko pakalpojumu un nodarbinātības pieejamības veicināšanas pasākumi cilvēkiem ar funkcionāliem traucējumiem" otrās kārtas “Atbalsta pasākumi cilvēkiem ar invaliditāti mājokļu vides pieejamības nodrošināšanai” projekts 3.1.2.1.i.0/2/24/I/CFLA/030 “Mājokļu vides pieejamības nodrošināšana cilvēkiem ar invaliditāti Kuldīgas novadā”
KULDĪGA 2024
1. Vispārīgā informācija

1.1 Iepirkuma identifikācijas numurs – KNP 2024/71-EK/AF
1.2 Pasūtītājs un kontaktinformācija:
	Pasūtītāja nosaukums:
	Kuldīgas novada pašvaldība

	Adrese:
	Baznīcas iela 1, Kuldīga, Kuldīgas nov., LV-3301

	Reģistrācijas numurs:
	90000035590

	Faksa numurs:
	63341422

	Jautājumos par iepirkumu
	tel. 63322469, e-pasts: iepirkumi@kuldigasnovads.lv 

	Pasūtītāja profils 
	Valsts elektroniskās informācijas sistēma - piedāvājumu un pieteikumu saņemšanai (Elektronisko iepirkumu sistēma – https://www.eis.gov.lv/EKEIS/Supplier/Organizer/542), kurā Pasūtītājs ievieto arī informāciju par turpmākajiem uzaicinājumiem iesniegt piedāvājumus, par plānotajiem iepirkumiem, noslēgtajiem līgumiem, pārtrauktajām procedūrām, kā arī citu normatīvajos aktos noteiktu ar iepirkumiem saistītu informāciju. 

Šī iepirkuma pasūtītāja profils: -  https://www.eis.gov.lv/EKEIS/Procurement/133081 


1.3 Iepirkumu organizē Kuldīgas novada domes Publisko iepirkumu komisija, kas izveidota 2021.gada 29.jūlijā ar Kuldīgas novada domes lēmumu “Par Kuldīgas novada Domes Publisko iepirkumu komisiju” /prot. Nr. 3 p. 116/ un 2022.gada 27.janvāra Kuldīgas novada Domes lēmumu “Par izmaiņām Kuldīgas novada domes Publisko iepirkumu komisijas sastāvā” /prot. Nr.1., p. 101/, 2023.gada 28.septembra Kuldīgas novada domes lēmumu “Par izmaiņām Kuldīgas novada domes Publisko iepirkumu komisijas sastāvā” /prot. Nr.12., p. 98/ un 23.12.2023. “Par izmaiņām Kuldīgas novada domes Iepirkumu komisijā” /prot. Nr. 16., p.91./, un 2024. gada 21.marta Kuldīgas novada domes lēmumu “Par izmaiņām Kuldīgas novada domes Publisko iepirkumu komisijas sastāvā” /prot. Nr. 3., p. 1/, un 2024. gada 25. jūlija Kuldīgas novada domes lēmumu “Par izmaiņām Kuldīgas novada domes Publisko iepirkumu komisijas sastāvā” /prot. Nr. 10., p. 82/).
1.4 Iepirkuma procedūras dokumentu pieejamība
1.4.1. Atklātā konkursa “Iekārtu piegāde un uzstādīšana projektā - Atbalsta pasākumi cilvēkiem ar invaliditāti mājokļu vides pieejamības nodrošināšanai Kuldīgas novadā” ID Nr. KNP 2024/71-EK/AF nolikums, tā Iespējamie grozījumi, tehniskā specifikācija, kā arī iepirkuma komisijas sniegtās atbildes uz ieinteresēto Piegādātāju uzdotajiem jautājumiem elektroniskā formā pieejamas Pasūtītāja profilā Valsts elektroniskās informācijas sistēmā, kā arī tos var saņemt un iepazīties Kuldīgas novada pašvaldībā - 1. stāvā, Baznīcas ielā 1, Kuldīgā, līdz 2024. gada 12. novembra plkst. 900. Apmeklētāju pieņemšanas darba laiks – darba dienās no 08:00 līdz 17:00, piektdienās no 08:00 līdz 16:00.
1.4.2. Tiek uzskatīts, ka visi ieinteresētie Piegādātāji papildus informāciju ir saņēmuši brīdī, kad tā publicēta iepirkuma pasūtītāja profilā.
1.4.3. Ieinteresētais piegādātājs EIS e-konkursu apakšsistēmā šī konkursa sadaļā var reģistrēties kā atklāta konkursa nolikuma saņēmējs, ja tas ir reģistrēts EIS kā Piegādātājs.

1.4.4. Ja piegādātājs pieprasa izsniegt iepirkuma procedūras dokumentus drukātā veidā, pasūtītājs tos izsniedz 3 (triju) darbdienu laikā pēc tam, kad saņemts šo dokumentu pieprasījums, ievērojot nosacījumu, ka dokumentu pieprasījums iesniegts laikus pirms piedāvājumu iesniegšanas termiņa

1.5 Konkursa vērtēšanas kritērijs – saimnieciski visizdevīgākais piedāvājums, kuru nosaka ņemot vērā nolikuma 5.nodaļas prasības.
1.6 Informācijas aprite un tās pieprasīšanas kārtība: 
1.6.1. Informācijas apmaiņa starp Pasūtītāju/ Iepirkuma komisiju un Piegādātājiem vai Pretendentiem notiek rakstveidā - iesniedzot personīgi otras puses faktiskajā atrašanās vietā vai pa pastu, faksu vai elektroniski, izmantojot drošu elektronisko parakstu vai pievienojot elektroniskajam pastam skenētu dokumentu.

1.6.2. Papildu informāciju ieinteresētais piegādātājs var pieprasīt latviešu valodā, nosūtot pieprasījumu pa pastu, faksu vai e-pastu, izmantojot drošu elektronisko parakstu vai pievienojot elektroniskajam pastam skenētu dokumentu, pieprasījumā ietverot arī iepirkuma procedūras nosaukumu un identifikācijas numuru. 

1.6.3. Jebkura papildu informācija, kas tiks sniegta saistībā ar šo iepirkumu, tiks publicēta iepirkuma Pasūtītāja pircēja profilā Valsts elektroniskās informācijas sistēmā - www.eis.gov.lv e-konkursu apakšsistēmā šī konkursa sadaļā. Ieinteresētajam piegādātājam ir pienākums sekot līdzi publicētajai informācijai. Komisija nav atbildīga par to, ja kāda ieinteresētā persona nav iepazinusies ar informāciju, kurai ir nodrošināta brīva un tieša elektroniskā pieeja. 

1.6.4. Papildu informācija par iepirkuma procedūras dokumentos iekļautajām prasībām uz piedāvājuma sagatavošanu un iesniegšanu vai pretendentu atlasi tiks sniegta piecu darbdienu laikā, bet ne vēlāk kā sešas dienas pirms piedāvājuma iesniegšanas termiņa beigām, ja ieinteresētais piegādātājs papildu informāciju būs pieprasījis laikus.

1.6.5. Papildu informācija tiks nosūtīta piegādātājam, kas uzdevis jautājumu, kā arī vienlaikus ievietota iepirkuma Pasūtītāja profilā Valsts elektroniskās informācijas sistēmā - www.eis.gov.lv e-konkursu apakšsistēmā šī konkursa sadaļā, norādot arī uzdoto jautājumu.
1.7 Piedāvājuma iesniegšanas vieta, datums, laiks un kārtība
1.7.1. Piedāvājumi jāiesniedz Elektronisko iepirkumu sistēmas (EIS) e-konkursu apakšsistēmā, bet ne vēlāk kā līdz 2024. gada 12. novembra plkst. 9:00.
1.7.2. Ārpus EIS e-konkursu apakšsistēmas iesniegtie piedāvājumi tiks atzīti par neatbilstošiem nolikuma prasībām - Pretendentu piedāvājumi, kas saņemti ārpus EIS e-konkursu apakšsistēmas, netiek atvērti un neatvērti tiek nosūtīti atpakaļ iesniedzējam.

1.7.3. Katrs Pretendents drīkst iesniegt tikai vienu piedāvājumu ar vienu piedāvājuma variantu.

1.8. Piedāvājuma atvēršanas vieta, datums, laiks un kārtība
1.8.1. Piedāvājumu atvēršana sākas pēc 2024.gada 12. novembra plkst. 13:00; Kuldīgas novada domes Mazajā zālē, 1. stāvā, Baznīcas ielā 1, Kuldīgā;
1.8.2. Piedāvājumu atvēršana notiek, izmantojot tīmekļvietnē www.eis.gov.lv pieejamos rīkus piedāvājumu elektroniskai saņemšanai

1.8.3. Piedāvājumu atvēršanas sanāksme ir atklāta un tajā var piedalīties visas ieinteresētās personas. Iesniegto piedāvājumu atvēršanas procesam Pretendents var sekot līdzi arī tiešsaistes režīmā EIS e-konkursu apakšsistēmā.

1.8.4. Ja Pretendents piedāvājuma datu aizsardzībai izmantojis piedāvājuma šifrēšanu, Pretendentam ne vēlāk kā 15 (piecpadsmit) minūtes pēc piedāvājumu iesniegšanas termiņa beigām iepirkuma komisijai jāiesniedz elektroniskā atslēga ar paroli šifrētā dokumenta atvēršanai.
1.8.5. Ja ir iesniegts iesniegums Iepirkumu uzraudzības birojā attiecībā uz prasībām, kas noteiktas atklāta konkursa nolikumā vai paziņojumā par līgumu, tad pasūtītājs rīkojas Ministru kabineta 2017.gada 28.februāra noteikumu Nr.107 “Iepirkumu procedūru un metu konkursu norises kārtība”
 noteiktajā kārtībā. 
1.9. Nolikuma grozījumi
1.9.1. Pasūtītājs var izdarīt grozījumus Konkursa dokumentos, Publisko iepirkumu likuma 35.panta 3. un 4.daļā paredzētajos gadījumos un kārtībā.

1.9.2. Pasūtītājs informāciju par grozījumiem konkursa nolikumā publicē Valsts elektroniskās informācijas sistēmā - www.eis.gov.lv e-konkursu apakšsistēmā šī konkursa sadaļā, ne vēlāk kā dienā, kad atkārtoti publicēts paziņojums, ar kuru izsludināta iepirkuma procedūra.
2. Informācija par iepirkuma priekšmetu

2.1. Iepirkuma priekšmets un apjoms – Iekārtu piegāde un uzstādīšana projektā - Atbalsta pasākumi cilvēkiem ar invaliditāti mājokļu vides pieejamības nodrošināšanai Kuldīgas novadā” ID Nr. KNP 2024/71-EK/AF”, saskaņā ar Iepirkuma dokumentāciju (Nolikuma pielikumā).
2.2. Iepirkuma priekšmets sadalīts divās daļās:
2.2.1. 1.daļa – Mobilā pacēlāja piegāde, uzstādīšana Ziedlejas - 1, Priedaine, Kurmāles pag., Kuldīgas nov;
2.2.2. 2.daļa – Elektriskā pacēlāja piegāde, uzstādīšana Gaismas ielā 9-10, Kuldīgā, Kuldīgas novadā.
2.3. Iepirkumu līgumu izpildes paredzamie termiņi:  4 (četri) mēneši no Līguma noslēgšanas dienas.
2.4. Iepirkuma CPV Kodi: 42416000-5 (Lifti, liftcēlāji, pacēlāji, ekskalatori un slīdošie celiņi
Papildus kodi: 42410000-3 (Pacēlāji un pārvietošanas iekārtas).
33192600-8 (Pacēlājierīces veselības aprūpes nozares vajadzībām).

2.5. Tehniskās specifikācijas pēdējās aktualizācijas datums 07.10.2024.
3. PRETENDENTU ATLASES NOSACĪJUMI UN IESNIEDZAMIE DOKUMENTI
(visas pretendentam izvirzītās kvalifikācijas prasības (tostarp iesniedzamie dokumenti) ir pieejamas EIS e-konkursu apakšsistēmā šī konkursa sadaļā)
	Atlases prasības, prasības saimnieciskajam un finansiālajam stāvoklim, tehniskajām un profesionālajām spējām, prasības piedāvājuma saturam un iepirkuma līgumam:
	Iesniedzamie dokumenti kvalifikācijai un iepirkuma līgumam

(kur attiecināms):

	3.1. Pretendents ir piegādātājs, kurš ir iesniedzis piedāvājumu. Piegādātājs var būt fiziskā vai juridiskā persona vai pasūtītājs, šādu personu apvienība jebkurā to kombinācijā, kas attiecīgi piedāvā tirgū veikt būvdarbus, piegādāt preces vai sniegt pakalpojumus.
Ja piedāvājumu iesniedz piegādātāju apvienība, piedāvājuma dokumentus paraksta atbilstoši piegādātāju savstarpējās vienošanās nosacījumiem. 
Pretendentam jāiesniedz atlases dokumenti par katru apvienības dalībnieku. Uz katru apvienības dalībnieku attiecas nolikuma 3.2. - 3.4.punkts, bet pārējos nolikuma punktos izvirzītās prasības piegādātāju apvienība var izpildīt kopumā, ņemot vērā tās dalībnieku pienākumus iespējamā līguma izpildē.
	Pieteikums dalībai atklātā konkursā

(pēc nolikuma 1.pielikuma formas).

Piedāvājumam pievieno visu apvienības dalībnieku parakstītu vienošanos par kopīga piedāvājuma iesniegšanu.
Vienošanās dokumentā jānorāda katra apvienības dalībnieka līguma daļa, atbildības sadalījums starp apvienības dalībniekiem, tiesības un pienākumi iesniedzot piedāvājumu, kā arī attiecībā uz iespējamo līguma slēgšanu.

	3.2. Uz Pretendentu nav attiecināmi Publisko iepirkumu likuma 42.panta otrās daļas 1., 2., 3., 4., 5., 6., 7., 10., 11., 12., 13. un 14. apakšpunktā noteiktie izslēgšanas gadījumi
	Komisija pretendentu izslēgšanas gadījumus pārbauda Publisko iepirkumu likuma 42.pantā noteiktajā kārtībā.

Ja komisija konstatē, ka pretendents būtu izslēdzams no dalības iepirkuma procedūrā, pamatojoties uz šajā punktā norādītajiem iemesliem, tas (atbilstoši attiecīgajam izslēgšanas gadījuma veidam) rīkojas saskaņā ar likuma 42. pantā un/vai 43.pantā paredzētajiem risinājumiem un noteiktajai kārtību.

	3.3. Pretendents ir reģistrēts atbilstoši attiecīgās valsts normatīvo aktu prasībām
	a) Komisija pārliecinās par pretendenta reģistrācijas faktu publiski pieejamās datu bāzē/ēs. Pretendentam ir tiesības pievienot piedāvājumam dokumentu (apliecinātu kopiju), kas apliecina, ka pretendents un augstākminētās reģistrācijas faktu/us.

b) Ārvalstī reģistrētam pretendentam (ja attiecināms), jāpievieno attiecīgos faktus apliecinoši dokumenti (kopijas), ja attiecīgās valsts normatīvie tiesību akti paredz reģistrācijas dokumentu izsniegšanu un minētā informācija nav pieejama publiski (norādot informācijas ieguves avotu, vietni v.tml.).

	3.4. Nav attiecināmi Starptautisko un Latvijas Republikas nacionālo sankciju 11.1 panta (Sankciju piemērošana publisko iepirkumu un publiskās un privātās partnerības jomā)
 pirmajā daļā noteiktie izslēgšanas gadījumi..
	Kopā ar piedāvājumu jāiesniedz kompetentas institūcijas izziņa (ja attiecināms, t.i., ja informācija nav pieejama publiski) par piegādātāja amatpersonām, kā arī apliecinājums, ka uz piedāvājuma iesniegšanas brīdi izziņā norādītā informācija joprojām ir aktuāla.

Lai pārbaudītu, vai pretendents, kuram būtu piešķiramas līguma slēgšanas tiesības, nav izslēdzams no dalības iepirkumā Starptautisko un Latvijas Republikas nacionālo sankciju likuma (turpmāk – Sankciju likums)  11.¹ panta pirmajā daļā minēto apstākļu dēļ, Komisija rīkojas atbilstoši Sankciju likuma 11.¹ panta trešajā un/vai ceturtajā daļā noteiktajam.

Ja attiecībā uz pretendentu vai Sankciju likuma 11.1 panta pirmajā daļā minētajām personām ir noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas, kuras kavē līguma izpildi, tas ir izslēdzams no dalības līguma slēgšanas tiesību piešķiršanas procedūrā.

	3.5. Pretendentam iepriekšējo 3 (trīs) gadu periodā (vai īsākā laika periodā, ja pretendents savu darbību ir uzsācis vēlāk (pasūtītājs pieredzi apliecinošos dokumentos ņems vērā uzrādīto pieredzi, kas gūta līdz piedāvājumu iesniegšanas termiņam)) ir pieredze vismaz 1 (vienas) līdzvērtīgas piegādes * veida izpildē.
*  “Līdzvērtīga piegāde” šī iepirkuma izpratnē ir attiecīgās iepirkuma daļas (kuras izpildei piesakās pretendents) precei vai precēm pēc tehniskās funkcionalitātes līdzvērtīgas/u preces vai preču grupas piegādes izpilde.
	a) Jāpievieno informācija par iepriekšējo pieredzi (pēc nolikuma 4.pielikuma formas), Sarakstā jānorāda tie līgumi (pasūtījumi), kas atbilst šīm nolikuma punkta prasībām.
b) Jāpievieno dokumentācija (akts, līguma kopiju, preču pieņemšanas-nodošanas akti vai pavadzīmes kopiju vai attiecīgā pasūtītāja atsauksmi/es u.tml.), no kuras var secināt par pretendenta pieredzes atbilstību Konkursa nolikuma prasībai/ām.
c) uz piedāvājuma iesniegšanas dienu līgums (pasūtījums) ir izpildīts un nodots pasūtītājam.
d) Iesniedzot piedāvājumu uz divām vai vairākām iepirkuma daļām, pretendentam nav nepieciešams pieredzes prasības summēt.

	3.7. Pretendents ir iesniedzis finanšu un  tehnisko piedāvājumu.
	a) Finanšu piedāvājums jāsagatavo un jāiesniedz Elektronisko iepirkumu sistēmas e-konkursu apakšsistēmā, atbilstoši nolikuma 1.pielikumā norādītās formas saturam ​un aizpildot un pievienojot 6.pielikumu – tehnisko/finanšu piedāvājumu. 

b) Aizpildot 6.pielikumu pretendents, kur tas nepieciešams, ir tiesīgs papildināt to ar informāciju par konkrēto pretendenta piedāvāto produktu (preci) - preces ražotāju, modeli, nosaukumu, atbilstošiem raksturlielumiem u.tml.

c) Finanšu piedāvājumā norāda cenas euro (bez PVN), par kādu tiks izpildīts līgums, ar ne vairāk kā diviem skaitļiem aiz komata.

d) Finanšu piedāvājumā piedāvātajā cenā iekļaujamas visas ar nolikuma un tā pielikumu prasību izpildi saistītās izmaksas, nodokļi, kā arī visas ar to netieši saistītās izmaksas, kas nepieciešama šī iepirkuma rezultātā noslēgtā līgumā izpildei, t.sk., preces cenas, tās iegādes, piegādes, uzstādīšanas, nepieciešamo papildelementu nodrošināšana u.c. izmaksas, lai iegādātā prece varētu tikt izmantota atbilstoši tās lietošanas mērķim.

e) Ekvivalentie produkti - Ja iepirkuma procedūras dokumentos ir norādīts konkrēts preču vai standarta nosaukums vai kāda cita norāde uz specifisku preču izcelsmi, īpašu procesu, zīmolu vai veidu, pretendents var piedāvāt ekvivalentas preces/materiālus vai atbilstību ekvivalentiem standartiem, kas atbilst iepirkuma procedūras dokumentos noteiktajām prasībām un parametriem un nodrošina prasīto darbību.

· Ja Pretendents piedāvā ekvivalentus risinājumus, tas savā piedāvājumā ar ražotāja dokumentāciju vai kompetentas institūcijas izsniegtu apliecinājumu vai izmantojot jebkādus atbilstošus līdzekļus, tajā skaitā Publisko iepirkumu likuma 22.pantā minētos pierādījumus, pierāda, ka piedāvājums ir ekvivalents un apmierina pasūtītāja prasības, kas izteiktas iepirkuma procedūras dokumentos. 

· Konkrētu zīmolu norādes tāmēs un projektā ir saistītas ar  kontroltāmes sagatavošanu, turklāt  ir norādīti tikai plašāk izmantotie materiāli, kam tirgū esošajiem piegādātājiem ir (būtu) zināmi šo materiālu ekvivalenti (ja tādi tirgū faktiski ir pieejami un piegādātājiem ir iespējams tādus piedāvāt), tādēļ norāde uz konkrētiem zīmoliem (ar iespēju piedāvāt ekvivalentus) nerada priekšrocības noteiktiem piegādātājiem vai precēm.

Līguma izpildes gaitā jautājumi par ekvivalentiem tiek risināti tikai Līgumā noteiktos gadījumos


3.8. Vispārīgi nosacījumi:
3.8.1. Jāpievieno informācija par pretendenta piesaistītajiem apakšuzņēmējiem (ja tādi tiek piesaistīti un kuru sniedzamo pakalpojumu vērtība ir EUR 10 000,00 (desmit tūkstoši euro) no kopējās iepirkuma līguma vērtības vai lielāka) un šādu apakšuzņēmēju apakšuzņēmējiem, kā arī apakšuzņēmējiem nododamo pakalpojumu saraksts atbilstoši 3.pielikumam.
3.8.2. Piegādātājs, lai apliecinātu profesionālo pieredzi vai pasūtītāja prasībām atbilstošas tehniskās spējas, var balstīties uz citu personu iespējām tikai tad, ja šīs personas veiks pakalpojumus, kuru izpildei attiecīgās spējas ir nepieciešamas:
3.8.2.1. Pretendents pierāda Komisijai, ka viņa rīcībā būs nepieciešamie resursi, iesniedzot, piemēram, šo personu apliecinājumu vai vienošanos par sadarbību konkrētā līguma izpildē.
3.8.2.2. Piegādātājs var balstīties uz citu personu tehniskajām un profesionālajām iespējām, ja tas ir nepieciešams konkrētā iepirkuma līguma izpildei, neatkarīgi no savstarpējo attiecību tiesiskā rakstura.
3.8.3. Ja par Konkursa uzvarētāju tiek atzīta personu apvienība, tās pienākums ir līdz līguma parakstīšanai, bet ne vēlāk kā 10 (desmit) darba dienu laikā pēc Publisko iepirkumu likuma 60. panta septītajā daļā noteiktā nogaidīšanas termiņa beigām (vai pēc lēmuma par līguma slēgšanas tiesību spēkā stāšanās dienas), izveidot pilnsabiedrību (reģistrējot to normatīvajos aktos noteiktajā kārtībā Latvijas Republikas Komercreģistrā (Uzņēmumu reģistrā) vai ekvivalentā iestādē ārvalstīs) vai slēgt sabiedrības līgumu, vienojoties par apvienības dalībnieku atbildības sadalījumu. 

3.8.4. Atbilstoši Publisko iepirkumu likuma 63.panta ceturtās daļas regulējumam, publiska pakalpojuma līguma gadījumā, ja pakalpojumi tiek sniegti pasūtītāja objektā, pēc iepirkuma līguma slēgšanas tiesību piešķiršanas un ne vēlāk kā uzsākot iepirkuma līguma izpildi, pieprasīs uzvarējušam pretendentam iesniegt pakalpojumu sniegšanā iesaistīto apakšuzņēmēju (ja tādus plānots iesaistīt) sarakstu, kurā būs jānorāda apakšuzņēmēja nosaukumu, kontaktinformāciju un to pārstāvēt tiesīgo personu, ciktāl minētā informācija ir zināma. Sarakstā būs jā norāda arī apakšuzņēmēju apakšuzņēmējus. Saskaņā ar līguma projektu, līguma izpildes laikā pretendentam būs jāpaziņo pasūtītājam par jebkurām minētās informācijas izmaiņām, kā arī papildina sarakstu ar informāciju par apakšuzņēmēju, kas tiek vēlāk iesaistīts pakalpojumu sniegšanā.
Saskaņā ar Publisko iepirkumu likuma 63.panta trešo daļu apakšuzņēmēja sniedzamo pakalpojumu kopējo vērtību nosaka, ņemot vērā apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Minētā panta izpratnē par saistīto uzņēmumu uzskata kapitālsabiedrību, kurā saskaņā ar koncerna statusu nosakošajiem normatīvajiem aktiem apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kurai vienlaikus ir izšķirošā ietekme attiecīgajā apakšuzņēmējā.
4. Piedāvājuma noformēšana

4.1. Piedāvājums jāiesniedz elektroniski Elektronisko iepirkumu sistēmas e-konkursu apakšsistēmā, ievērojot šādas Pretendenta izvēles iespējas:

4.1.1. izmantojot Elektronisko iepirkumu sistēmas e-konkursu apakšsistēmas piedāvātos rīkus, aizpildot minētās sistēmas e-konkursu apakšsistēmā šā iepirkuma sadaļā ievietotās formas;

4.1.2. elektroniski aizpildāmos dokumentus elektroniski sagatavojot ārpus Elektronisko iepirkumu sistēmas e-konkursu apakšsistēmas un augšupielādējot sistēmas attiecīgajās vietnēs aizpildītas formas, t.sk. ar formā integrētajiem failiem (šādā gadījumā pretendents ir atbildīgs par aizpildāmo formu atbilstību dokumentācijas prasībām un formu paraugiem);

4.1.3. elektroniski sagatavoto piedāvājumu šifrējot ārpus e-konkursu apakšsistēmas ar trešās personas piedāvātiem datu aizsardzības rīkiem un aizsargājot ar elektronisku atslēgu un paroli (šādā gadījumā Pretendents ir atbildīgs par aizpildāmo formu atbilstību dokumentācijas prasībām un formu paraugiem, kā arī dokumenta atvēršanas un nolasīšanas iespējām).

4.2. Sagatavojot piedāvājumu, Pretendents ievēro, ka:

4.2.1. Pieteikuma veidlapa un finanšu piedāvājums jāaizpilda tikai elektroniski, atsevišķā elektroniskā dokumentā ar Microsoft Office 2010 (vai vēlākas programmatūras versijas) rīkiem lasāmā formātā;
4.2.2. finanšu piedāvājuma forma jāaizpilda pilnībā, nemainot Pasūtītāja noteikto secību un pozīciju skaitu, visas summas norādot euro, pozīcijas kopsummu noapaļojot ar 2 (divām) decimālzīmēm aiz komata; 
4.2.3. Iesniedzot piedāvājumu, Pretendents ar drošu elektronisko parakstu un laika zīmogu vai Elektronisko iepirkumu sistēmas piedāvāto elektronisko parakstu paraksta vismaz Pieteikumu dalībai atklātā konkursā. Dokumentus paraksta pretendenta paraksttiesīga amatpersona vai pilnvarota persona. Ja dokumentus paraksta pilnvarotā persona, piedāvājumam pievieno attiecīgās pilnvaras apliecinātu kopiju, ko pievieno pretendenta atlases dokumentiem;
4.2.4. Citus dokumentus Pretendents pēc saviem ieskatiem ir tiesīgs iesniegt gan elektroniskā formā, gan parakstot ar Elektronisko iepirkumu sistēmas piedāvāto elektronisko parakstu, gan parakstot ar drošu elektronisko parakstu.

4.3. Pretendents drīkst iesniegt tikai vienu piedāvājuma variantu. Ja pretendents iesniegs vairākus piedāvājuma variantus, tie visi tiks atzīti par nederīgiem. Pretendents pirms piedāvājumu iesniegšanas termiņa beigām var grozīt vai atsaukt iesniegto piedāvājumu.

4.4. Eiropas vienotais iepirkuma procedūras dokuments

· Pasūtītājs pieņem arī Eiropas vienoto iepirkuma procedūras dokumentu, kā sākotnējo pierādījumu atbilstībai iepirkuma procedūras dokumentos noteiktajām pretendentu atlases prasībām (nav obligāta prasība). Ja piegādātājs izvēlējies iesniegt Eiropas vienoto iepirkuma procedūras dokumentu, lai apliecinātu, ka tas atbilst iepirkuma procedūras dokumentos noteiktajām pretendentu atlases prasībām, tas iesniedz šo dokumentu  arī par katru personu, uz kuras iespējām Pretendents balstās, lai apliecinātu ka tā kvalifikācija atbilst iepirkuma procedūras dokumentos noteiktajām prasībām, un par tā norādīto apakšuzņēmēju, kura veicamo pakalpojumu vērtība ir vismaz 10 000 EUR no iepirkuma līguma vērtības.  Piegādātāju apvienība iesniedz atsevišķu Eiropas vienoto iepirkuma procedūras dokumentu par katru dalībnieku. Piegādātājs var iesniegt pasūtītājam Eiropas vienoto iepirkuma procedūras dokumentu, kas ir bijis iesniegts citā iepirkuma procedūrā, ja tas apliecina, ka tajā iekļautā informācija ir pareiza.

· Eiropas vienotā iepirkuma procedūras dokumenta veidlapu paraugus nosaka Eiropas Komisijas 2016. gada 5. janvāra Īstenošanas regula 2016/7. Veidlapu elektroniski var sagatavot interneta vietnē: http://espd.eis.gov.lv/filter?lang=lv;
· Ja Pretendents izvēlas iesniegt ESPD kā sākotnējo pierādījumu atbilstībai iepirkuma procedūras dokumentos noteiktajām Pretendentu atlases prasībām un pārbaudāmām ziņām, tas aizpilda standarta veidlapas:

· II daļu – Informāciju par ekonomikas dalībnieku A, B, C daļas; 
· III daļu – Izslēgšanas iemesli A, B, C, D sadaļā Pretendentam jānorāda informācija par izslēgšanas noteikumiem saskaņā ar Starptautisko un Latvijas Republikas nacionālo sankciju likuma 11¹.panta pirmo daļu un PIL 42. panta noteikumiem;
· IV daļu – atlases kritēriji A, B, C;
· VI daļu – Noslēguma apliecinājumi.
4.5. Ja Pasūtītājs pieņēmis lēmumu par iespējamu līguma slēgšanas tiesību piešķiršanu Pretendentam, kurš kā sākotnējo pierādījumu atbilstībai iepirkuma procedūras dokumentos noteiktajām Pretendentu atlases prasībām izvēlējies Eiropas vienoto iepirkuma procedūras dokumentu, 5 (piecu) kalendāro dienu laikā pēc Pasūtītāja informatīvās vēstules par iespējamo līguma slēgšanas tiesību piešķiršanu nosūtīšanas dienas Pasūtītājam jāiesniedz nolikuma 3.nodaļas punktos minētie kvalifikāciju apliecinošie pamatdokumenti

4.6. Tiek uzskatīts, ka pretendenti, iesniedzot savus piedāvājumus, apliecina, ka ir iepazinušies un piekrīt nolikuma un tā pielikumu, tajā skaitā iepirkuma līguma projekta, nosacījumiem, kā arī ir iepazinušies ar visiem spēkā esošiem normatīvajiem aktiem, kas jebkādā veidā var ietekmēt vai var attiekties uz līgumā noteiktajām vai ar to saistītajām darbībām. 

Iesniedzot piedāvājumu, Pretendents pilnībā atzīst visus Nolikumā (t.sk. tā pielikumos un formās, kuras ir ievietotas Elektronisko iepirkumu sistēmā e-konkursu apakšsistēmas šā iepirkuma sadaļā) ietvertos nosacījumus.
4.7. Piedāvājums jāsagatavo valsts valodā. Ja kāds no Pretendenta iesniegtajiem dokumentiem nav valsts valodā, tiem jāpievieno normatīvajos aktos noteiktā kārtībā apliecināts tulkojums (ja attiecināms, piemērojot Latvijas Republikā Ministru kabineta 2000.gada 22.augusta noteikumus Nr.291 “Kārtība, kādā apliecināmi dokumentu tulkojumi valsts valodā”).

4.8. Piedāvājums jāsagatavo tā, lai nekādā veidā netiktu apdraudēta Elektronisko iepirkumu sistēmas e-konkursu apakšsistēmas darbība un nebūtu ierobežota piekļuve piedāvājumā ietvertajai informācijai, tostarp piedāvājums nedrīkst saturēt datorvīrusus un citas kaitīgas programmatūras vai to ģeneratorus, pievienotās datnes nedrīkst būt bojātas, neatbilstoši modificētas vai kļūdaini šifrētas. Ja piedāvājums saturēs kādu no šajā punktā minētajiem riskiem, tas netiks izskatīts.

4.9. Piedāvājumā norāda, vai attiecībā uz piedāvājuma priekšmetu vai atsevišķām tā daļām nepieciešams ievērot komercnoslēpumu. Ja piedāvājums vai kāda tā daļa satur komercnoslēpumu, pretendents norāda, kura informācija ir komercnoslēpums un kāds ir šāda statusa tiesiskais pamats. Piegādātājs nevar prasīt ievērot komercnoslēpumu uz tādu informāciju, kas ir vispārpieejama saskaņā ar normatīvajiem aktiem

5. PIEDĀVĀJUMU VĒRTĒŠANA
5.1. Piedāvājumi tiek izvērtēti Konkursa komisijas slēgtās sēdēs.

5.2. IEPIRKUMA 1. DAĻA:
5.2.1. Komisija atlasa pretendentus saskaņā ar Nolikumā izvirzītajām atlases prasībām, pārbauda piedāvājumu atbilstību pārējām Nolikumā noteiktajām prasībām un izvēlas piedāvājumu saskaņā ar piedāvājumu izvēles kritēriju – saimnieciski visizdevīgāko piedāvājumu, kuru nosaka ņemot vērā zemāko cenu.
5.2.2. Ja atbilstoši noteiktajam piedāvājuma izvērtēšanas kritērijam novērtējums ir vienāds, par uzvarētāju tiek atzīts pretendents, kurš sniegs lielāku garantijas termiņu (norādot to iepirkuma piedāvājumā).
5.3. IEPIRKUMA 2. DAĻA: 
5.3.1. saimnieciski visizdevīgākais piedāvājums, kurš tiek noteikts pēc šādiem kritērijiem: 
	Kritērija Nr.
	Vērtēšanas kritēriji
	Maksimālais iespējamais punktu skaits

	K1.
	Piedāvājuma cena, EUR bez PVN
	80

	K2.
	Energoefektivitātes kritērijs
	10

	K3.
	Sociālās atbildības kritērijs
	10

	KOPĀ:
	100


5.3.2. 1. Kritērijs  - „Piedāvājuma cena, EUR bez PVN”
· Maksimālais kritērija punktu skaits 80 punkti, tiek piešķirts lētākajam piedāvājumam, bet pārējiem piedāvājumiem piešķiramie punkti tiek aprēķināti saskaņā ar formulu:

K1 = Cmin/Cver x 80, kur:

K1 – kritērija novērtējuma rezultāts;

80 – kritērijam maksimālais noteiktais iegūstamo punktu skaits; 

Cmin - mazākā no pretendentiem piedāvātā līgumcena EUR bez PVN par iepirkuma priekšmeta izpildi;

Cver – vērtējamā piedāvājumā norādītā cena par iepirkuma priekšmeta izpildi.
5.3.3.  2. Kritērijs - Pretendentu saņemto energoefektivitātes rādītāju (B) punktu novērtējumu vērtē pēc formulas: 

5.3.3.1. K2 = 10 x (PE / LE), kur 
K2 – piedāvātās preces (kur attiecināms) energoefektivitātes novērtējums punktos;

PE – pretendenta saņemtie papildus punkti;

LE – lielākais piešķirto papildu punktu skaits:

Papildus punktus pretendentiem piešķir, vērtējot katru pretendenta piedāvāto preci, salīdzina tās enerģijas patēriņu (KWh/gadā) ar pārējo pretendentu piedāvāto preču enerģijas patēriņu (KWh/gadā), t.i., katra prece saņem novērtējumu pēc šādas formulas: 

E = 1 x (prece ar zemāko enerģijas patēriņu (KWh/gadā) / vērtējamās preces enerģijas patēriņš (KWh/gadā).

5.3.3.2. Norādot preces enerģijas patēriņu, aprēķinam var izmatot internetā pieejamos rīkus, piemēram, https://www.calculat.org/lv/energija/elektribas-paterins/#google_vignette. (Veicot aprēķinu, piemērot attiecīgās preces lietošanas ilgumu 1h/ dienā).
5.3.3.3. aprēķinos iegūtie skaitļi tiek matemātiski noapaļoti līdz divām zīmēm aiz komata.

5.3.4. 3. Kritērijs „Sociālās atbildības kritērijs”

5.3.4.1. Pretendējot uz Iepirkuma nolikuma 5.3.3. punkta (Sociālās atbildības kritērijs) izpildi Pretendents, atbilstoši nolikuma 2.pielikuma formai, norāda personas, kuras plāno iesaistīt līguma izpildē un pievieno pamatojošu dokumentāciju (piemēram, darba līgumi, apliecinājumi u.tml.).

5.3.4.2. Par Sociālās atbildības kritērija jeb Sociālās iekļaušanas mērķgrupas personām tiks uzskatītas:

5.3.4.2.1. personām, kurām līdz valsts vecuma pensijas piešķiršanai nepieciešamā vecuma sasniegšanai atlikuši ne vairāk kā pieci gadi vai

5.3.4.2.2. Ukrainas civiliedzīvotāji, vai

5.3.4.2.3. Citas personas, kas iekļautas Ministru kabineta 2018. gada 27. marta noteikumu Nr. 173 “Noteikumi par sociālās atstumtības riskam pakļauto iedzīvotāju grupām un sociālā uzņēmuma statusa piešķiršanas, reģistrēšanas un uzraudzības kārtību” kādā no 2. punktā minētajām sociālās atstumtības riskam pakļautajām iedzīvotāju grupām, nodrošinot, ka Pretendents var dokumentāli pierādīt attiecīgās personas atbilstību kādai no minētajām mērķgrupām.

5.3.4.3. Pretendents iegūst 0 punktu - ja Pretendents līguma izpildes vietā nenodarbinās nevienu personu, kura iekļauta sociālās iekļaušanas mērķgrupās vai nebūs iesniedzis dokumentus, kas apliecina sociālās atbildības kritērijā iekļautās personas statusu;

5.3.4.4. Pretendents iegūst 5 punktus - ja Pretendents līguma izpildes vietā nodarbinās vismaz 1-2 personas, kura iekļauta sociālās iekļaušanas mērķgrupās un iesniedzis  dokumentus.

5.3.4.5. Pretendents iegūst 10 punktus - ja Pretendents līguma izpildes vietā nodarbinās vairāk nekā 2 personas, kura iekļauta sociālās iekļaušanas mērķgrupās un iesniedzis  dokumentus.

5.3.4.6. Kritērija ietvaros tiek vērtēts personu skaits, kurus pretendents (ieskaitot tā apakšuzņēmējus) apņemas nodarbināt Līguma izpildē. Ar nodarbināšanu saprotama personu iesaiste iepirkuma līguma izpildē līguma izpilde laikā atbilstoši attiecīgā darba veida specifikai un apjomam. 

5.3.4.7. Pretendents aizpilda Nolikuma 2. pielikuma minēto sarakstu un pievieno dokumentus, kas apliecina sarakstā minēto personu atbilstību kādai no mērķgrupām.


Pievieno personas, kuru plāno nodarbināt, parakstītu apliecinājumu par apņemšanos strādāt Pretendenta uzņēmumā līguma izpildes vietā.

Pretendentiem jāņem vērā, ka norādītais personu skaitu būs jānodrošina Līguma izpildē, pretējā gadījumā iestāsies Līgumā noteiktā atbildība.


Izpildītājam, Līgumā noteiktā termiņā no attiecīgās personas nodarbināšanas uzsākšanas, jāiesniedz pamatojoša dokumentācija (piemēram, nodarbinātības līguma kopija, kompetentās iestādes izziņa, līguma kopiju; atbilstošu izziņu no izglītības iestādes par konkrētā praktikanta prakses laiku un vietu, u.tml.), lai būtu izsekojama mazaizsargātās personas iesaiste līguma izpildē.

5.4. Piedāvājuma novērtējuma kopējo punktu skaitu (C) aprēķina pēc formulas: C = K1+K2+K3.
5.4.1. Pretendenta piedāvājuma punkti tiek noteikti kā vidējais aritmētiskais no visiem Iepirkuma komisijas locekļu vērtējumos norādītajiem piedāvājuma vērtēšanas punktiem (komisijas locekļu individuālie vērtējumi saskaitīti un izdalīti ar komisijas locekļu skaitu
5.4.2. Katrs iepirkuma komisijas loceklis sastāda savas atsevišķas (individuālas) saimnieciski izdevīgākā piedāvājuma vērtēšanas tabulas katra pretendenta piedāvājuma novērtēšanai, atbilstoši augstāk norādītajiem kritērijiem. 
5.4.3. Komisijas locekļu individuālie vērtējumi tiek apkopoti kopsavilkuma (kopējā vērtēšanas) tabulā saimnieciski visizdevīgākā piedāvājuma noteikšanai, atbilstoši augstāk norādītajiem kritērijiem.

5.5. Ja pirms tam, kad iepirkuma komisija pieņems lēmumu par iepirkuma līguma slēgšanas tiesību piešķiršanu pretendentam, konstatēs, ka vismaz divu pretendentu piedāvājumu novērtējums ir vienāds, komisija izvēlas piedāvājumu, vērtējot šādus rādītājus šādā secībā (līdz tiek noteikts uzvarētājs):

5.5.1. kuram lielākais punktu skaits piešķirts 3. kritērijā;

5.5.2. kuram lielākais punktu skaits  piešķirts 2. kritērijā;
5.5.3. veicot atklātu izlozi, ja pēc 5.5.1.-5.5.2. punktu noteiktajiem izvēles kritērijiem vismaz divu piedāvājumu novērtējums ir vienāds, tiek veikta atklāta izloze par iepirkuma līguma slēgšanas tiesību piešķiršanu, ievērojot šādu izlozes kārtību:

5.5.3.1. uz izlozi tiek aicināti Pretendenti, kuri ieguvuši vienādu novērtējumu, 
5.5.3.2. ja Pretendents neierodas uz izlozi, tā norit bez Pretendenta klātbūtnes,
5.5.3.3. izlozi uzsāk tas Pretendents (vai viņa vietā – iepirkuma komisija, ja Pretendents nav ieradies), kurš piedāvājumu iesniedzis pirmais,
5.5.3.4. atklātā izlozē piedalās Komisijas locekļi un var piedalīties visi interesenti,
5.5.3.5. izlozes gaitu protokolē,
5.5.3.6. iepirkuma līguma slēgšanas tiesības piešķir Pretendentam, kurš izlozējis aizvērtu aploksni, kurā iekļauta norāde par līguma slēgšanas tiesību piešķiršanu.
5.6. Iepirkuma komisija neizskata un, pieņemot motivētu lēmumu, Pretendentu izslēdz no turpmākās dalības atklātā konkursā, ja:

5.6.1. piedāvājums neatbilst vienai vai vairākām atklāta konkursa nolikumā noteiktajai prasībai, vai
5.6.2. Pretendents ir iesniedzis nepatiesu informāciju vai vispār nav iesniedzis pieprasīto informāciju, vai
5.6.3. tiek konstatēts, ka piedāvājumā uzrādītās izmaksas ir nepamatoti lētas;
5.6.4. piedāvājumu izvērtēšanas laikā Pretendents savu piedāvājumu groza vai atsauc.
6. KONKURSA KOMISIJAS TIESĪBAS UN PIENĀKUMI

6.1. Komisijas tiesības:

6.1.1. pieprasīt papildu informāciju no Pretendentiem, kas piedalās konkursā;

6.1.2. pieprasīt būvprojekta autora atzinumu un/vai Pretendenta skaidrojumu un/vai paraugus par pretendenta piedāvātajiem ekvivalentajiem standartiem, materiāliem un aprīkojumu;

6.1.3. lemt par konkursa izbeigšanu vai pārtraukšanu;

6.1.4. lemt par konkursa termiņa pagarināšanu;

6.1.5. noraidīt piedāvājumus, ja tie neatbilst konkursa nolikumā vai normatīvajos aktos izvirzītajām prasībām;

6.1.6. noraidīt piedāvājumus, ja tiek konstatēts, ka piedāvājumā uzrādītās izmaksas ir nepamatoti lētas;

6.1.7. noraidīt piedāvājumus, ja tiek konstatēts, ka Pretendents ir sniedzis nepatiesu informāciju savas kvalifikācijas novērtēšanai vai vispār nav sniedzis pieprasīto informāciju;
6.1.8. pārtraukt konkursu bez rezultātiem, ja projektā paredzēto mērķu sasniegšanai netiek piešķirts finansējums vai piešķirtais finansējums ir nepietiekams.
6.2. Komisijas pienākumi:

6.2.1. Izvērtēt piedāvājumus atbilstoši normatīvajos aktos un Nolikumā noteiktajai kārtībai;

6.2.2. Pārbaudīt Pretendentu, kuram būtu piešķiramas līguma slēgšanas tiesības, atbilstoši noteiktajām prasībām un kritērijiem, saskaņā ar PIL 42. pantu, izmantojot Ministru kabineta noteikto informācijas sistēmu, Ministru kabineta noteiktajā kārtībā.

6.2.3. Attiecībā uz ārvalstīs reģistrētu vai pastāvīgi dzīvojošu pretendentu, Komisija pieprasīs, lai tas iesniedz attiecīgās ārvalsts kompetentās institūcijas izziņu saskaņā ar PIL 42.panta piektajā daļā noteikto kārtību, ja vien neiestāsies pantā paredzētie izņēmumi.
6.2.4. rakstiski informēt konkursa Pretendentus par iesniegto materiālu vērtēšanas gaitā konstatētām aritmētiskām kļūdām;
6.2.5. trīs darba dienu laikā pēc lēmuma pieņemšanas rakstiski informēt visus konkursa Pretendentus par konkursa rezultātiem;

6.2.6. nosūtīt informatīvu paziņojumu par pieņemto lēmumu Iepirkumu uzraudzības  birojam. 

6.2.7. piedāvājuma sagatavošanas laikā rakstiski sniegt papildus informāciju Pretendentam, kurš pieprasījumu ir iesniedzis Nolikuma 1.6. punkta apakšpunktos noteiktajā kārtībā un publicēt šo informāciju arī Pasūtītāja profilā Nolikumā noteiktajā termiņā.
7. PRETENDENTA TIESĪBAS UN PIENĀKUMI
7.1. Pretendenta pienākumi:

7.1.1. Rūpīgi iepazīties ar Konkursa dokumentos noteiktajām prasībām;
7.1.2. Jautājumus un papildus informācijas pieprasījumus par Konkursa dokumentiem iesniegt pasūtītājam rakstveidā laikus, t.i. tā, lai iepirkuma komisija varētu sniegt atbildi ne vēlāk kā 6 (sešas) dienas pirms piedāvājumu iesniegšanas termiņa beigām;

7.1.3. Līdz piedāvājuma iesniegšanai regulāri pārbaudīt informāciju, kas tiek ievietota pasūtītāja profilā EIS pie attiecīgā iepirkuma paziņojuma un ņemt to vērā, sagatavojot konkursa piedāvājumu.
7.1.4. iesniedzot piedāvājumu, ievērot visas Publisko iepirkumu likumā un Nolikumā izvirzītās prasības;

7.1.5. 3 (trīs) kalendāro dienu laikā (vai komisijas atsevišķā vēstulē norādīto dienu laikā), termiņu skaitot no Pasūtītāja rakstiska pieprasījuma saņemšanas brīža, rakstiski sniegt atbildi uz Komisijas iesniegtajiem jautājumiem par Pretendenta iesniegto piedāvājumu.

7.2. Pretendenta tiesības:

7.2.1. piedāvājuma sagatavošanas laikā Pretendentam ir tiesības rakstveidā vērsties pie Pasūtītāja neskaidro jautājumu precizēšanai. Pieprasījums jāiesniedz savlaicīgi un kārtībā kāda noteikta Nolikumā un normatīvajos aktos;
7.2.2. līdz konkursa piedāvājumu iesniegšanas termiņa beigām Pretendents ir tiesīgs atsaukt vai mainīt savu piedāvājumu. Atsaukumam ir neatgriezenisks bezierunu raksturs, un tas izbeidz Pretendenta turpmāko līdzdalību konkursā. Piedāvājums atsaucams vai maināms, pamatojoties uz rakstveida iesniegumu.
7.2.3. Citas tiesības, saskaņā ar Konkursa dokumentācijas un normatīvo aktu prasībām.

8. LĪGUMA PARAKSTĪŠANA

8.1. Starp atklāta konkursa uzvarētāju un Pasūtītāju tiks noslēgts Iepirkuma līgums atbilstoši konkursa priekšmetam, Pretendenta piedāvājumam un šiem darbiem paredzētajam finansējumam, uz tādiem noteikumiem, kādi noteikti pievienotajā līguma projektā.

8.2. Līgums ar konkursa uzvarētāju tiks slēgts ne agrāk kā nākamajā darba dienā pēc nogaidīšanas termiņa beigām, ja Iepirkumu uzraudzības birojā Publisko iepirkumu likuma 68.pantā noteiktajā kārtībā nav iesniegts iesniegums par iepirkuma procedūras pārkāpumiem. 
9. PIELIKUMI *
Pielikums Nr.1 - Pieteikuma forma; 
Pielikums Nr.2 - speciālistu saraksts;
Pielikums Nr.3 - Informācija par pretendenta apakšuzņēmējiem
Pielikums Nr.4 - Pretendenta pieredze darbu veikšanā;
Pielikums Nr.5 - Līguma projekts;

Pielikums Nr.6 - Tehniskā specifikācija (t.sk., finanšu piedāvājuma (tāme) forma).
* Šie pielikumi pieejami lejupielādei iepirkuma Pasūtītāja profilā. Formām ir noformējuma ieteikuma raksturs.
� Informāciju, par to, kā ieinteresētais piegādātājs var reģistrēties par Nolikuma saņēmēju, sk. �HYPERLINK "https://www.eis.gov.lv/EIS/Publications/PublicationView.aspx?PublicationId=883"�https://www.eis.gov.lv/EIS/Publications/PublicationView.aspx?PublicationId=883�.


� Ministru kabineta 2017.gada 28.februāra noteikumi Nr.107, skatīt: � HYPERLINK "https://likumi.lv/ta/id/289086-iepirkuma-proceduru-un-metu-konkursu-norises-kartiba" �https://likumi.lv/ta/id/289086-iepirkuma-proceduru-un-metu-konkursu-norises-kartiba� 


� � HYPERLINK "https://likumi.lv/ta/id/280278-starptautisko-un-latvijas-republikas-nacionalo-sankciju-likums" �https://likumi.lv/ta/id/280278-starptautisko-un-latvijas-republikas-nacionalo-sankciju-likums�

